《宿卧龙石》
清代·李苞

蛮民不凿井，结庐傍水浒。过客停征骖，亦作东道主。

初夏日晷停，到来已亭午。轰轰雷数声，云脚拖衡宇。

对面千仞出，上雪而下雨。溪草抽碧线，岭树翻白羽。

景色分浓淡，高低异寒暑。他日逢云林，烦将画图补。

作者简介：李苞，字元方，狄道人。乾隆癸卯举人，历官山东盐运司运同。有《敏斋诗草》、《巴塘诗草》。